Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: közoktatásról szóló 1993. évi LXXIX. törvény 27. § (8) bekezdése szerint a fiatalok számára más
Paragraph Index: 111

közoktatásról szóló 1993. évi LXXIX. törvény 27. § (8) bekezdése szerint a fiatalok számára más tanulási út, lehetőség biztosítása szükséges. Ezeknek a fiataloknak nagy része tanulmányait a szakképzésben szeretné folytatni. Szakmát szeretne szerezni, hogy a sikeres munkába állással önálló életet tudjon kezdeni. Ahhoz, hogy az iskolák korszerű, tanulóközpontú pedagógiai módszerekkel, a szociálpedagógia eszközeinek felhasználásával tudják segíteni a tanulók felzárkózását, nélkülözhetetlen a pedagógus-továbbképzésben a szakképzést előkészítő évfolyam programjának bevezetésére felkészítő képzés. A továbbképzés célcsoportja: Szakiskolában tanító pedagógus, szakoktató, gyakorlati oktató és a pedagógiai munkát segítő egyéb, pedagógus munkakörben foglalkoztatott alkalmazott. A továbbképzés céljai: A szakképzést előkészítő évfolyam pedagógiai rendszerének megismertetése és alkalmazására való felkészítés:  ennek keretében a moduláris projekt alapú tanulási útmutató megismertetése és az alkalmazásához szükséges pedagógiai kompetenciák fejlesztése  projekt alapú éves fejlesztési terv készítése – az egyéni különbségek figyelembevételével A továbbképzés tartalmi követelményei: A résztvevők ismerjék:  a szakképzést előkészítő évfolyam pedagógiai rendszerének elemeit,  ezen belül részletesen a moduláris projekt alapú tanulási útmutató felépítését. A résztvevők legyenek képesek:  a moduláris projekt alapú tanulási útmutató helyi tantervi adaptációjára,  adott kompetenciákhoz egyéni tanulási utak tervezésére,  projekt alapú éves fejlesztési terv készítésére. 2006/79/II. szám A továbbképzés főbb tematikai egységei:  A szakképzést előkészítő évfolyam pedagógiai rendszerének megismertetése.  A moduláris projekt alapú tanulási útmutató alkalmazásának lépései – ezen belül projekt alapú éves fejlesztési terv készítése.  A csoportmunka szerepe a projekt alapú tanulásban.  Egy adott kompetenciához tanulási projektleírás elkészítése – a megadott projektleírások mintájára.  A résztvevők adaptációs képességének fejlesztése.  Kompetencia alapú teljesítményértékelés készítése adott szakmacsoport esetében, egy kiválasztott (egyszerű) kompetenciához. A továbbképzés munkaformái: uralkodik a csoportmunka, a munka prezentációja és az ezt követő rövid megbeszélés a tanulságokról, néhány helyen kiegészítve előadással. A záró ellenőrzés módja – a következő feladatok írásban történő benyújtása:

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes